આ ડિરેક્ટરે એમ પણ જણાવ્યું હતું કે, શા માટે આ ફિલ્મને બાયોપિક ન ગણાવી શકાય. તેમણે સ્પષ્ટતા કરતાં કહ્યું હતું કે, ‘હું ‘રાઝી'ને પણ બાયોપિક ગણતી નથી. કેમ કે, એમાં અમે મુખ્ય પાત્રના જીવનથી મૃત્યુ સુધીની જીવન કહાણીને કાલક્રમાનુસાર રજૂ કરી નહોતી. એમાં ફક્ત તેના જીવનમાં બનેલી ઘટનાઓને જ રજૂ કરવામાં આવી હતી. એ જ રીતે સેમ માણેકશૉનું જીવન એટલું મહાન, વ્યાપક અને ગ્રેટ સ્ટોરીઝથી ભરપૂર છે કે, તમે બે કલાકમાં તેમના જીવનને કાલક્રમાનુસાર બાયોપિકમાં રજૂ ન કરી શકો. કોઈ હિસ્ટોરિકલ ડોક્યુમેન્ટ ન લાગે એ રીતે અમે આ મહાન હસ્તીના જીવનને અત્યંત પ્રામાણિકતાથી રજૂ કરવાની કોશિશ કરી રહ્યા છીએ.